stanford-oval/wikipedia huggingface dataset:
ตราผ้าผูกคอลูกเสือประจำจังหวัด
ตราผ้าผูกคอลูกเสือประจำจังหวัดในอดีต

จังหวัดธนบุรี
ดูเพิ่ม

ตราประจำจังหวัดของไทย
รายชื่อธงประจำจังหวัดของไทย
รายชื่อคำขวัญประจำจังหวัด
รายชื่อพันธุ์ไม้มงคลพระราชทานประจำจังหวัด
รายการดอกไม้ประจำจังหวัดของไทย
รายชื่อสัตว์น้ำประจำจังหวัดของไทย
แหล่งข้อมูลอื่น

คลังภาพตราผ้าผูกคอลูกเสือประจำจังหวัด เก็บถาวร 2008-09-24 ที่ เวย์แบ็กแมชชีน จาก thai-collector.com เก็บถาวร 2008-03-11 ที่ เวย์แบ็กแมชชีน (สมบัติส่วนตัวของเสริม สุนทรานนท์)
คลังภาพตราผ้าผูกคอลูกเสือประจำจังหวัด เก็บถาวร 2008-06-19 ที่ เวย์แบ็กแมชชีน จาก thaiscouting.com เก็บถาวร 2008-06-19 ที่ เวย์แบ็กแมชชีน
ณศิวัชร์ นพภิรมย์ไชย

| ณศิวัชร์ นพภิรมย์ไชย |
| --- | --- |
เกิด: 9 ธันวาคม พ.ศ. 2518 (49 ปี) นพชัย มัททวีวงศ์
คู่สมรส: วรัญญา เปรมเจริญ (พ.ศ. 2555 - ปัจจุบัน)
อาชีพ: นักแสดง , นักร้อง , พิธีกร
ปีที่แสดง: พ.ศ. 2536 - ปัจจุบัน
ผลงานเด่น: แหลม จาก 2499 อันธพาลครองเมือง
สุพรรณหงส์: นักแสดงสมทบชายยอดเยี่ยม พ.ศ. 2539 - แรงเป็นไฟละลายแค่เธอ
ฐานข้อมูล
IMDb
ณศิวัชร์ นพภิรมย์ไชย (ชื่อเล่น: โจ๊กเกอร์) หรือชื่อเดิม นพชัย มัททวีวงศ์, นพัตฏ์ธร มัททวีวงศ์ ตามลำดับ เป็นนักแสดงชาวไทย เริ่มเข้าสู่วงการบันเทิงโดยการชักนำของ พจน์ อานนท์ เคยมีอัลบั้มเพลงของตนเองมาแล้ว 1 ชุดเมื่อปี พ.ศ. 2541 ชื่อ JOKER IS สังกัด Ohmagod Entertainment ชีวิตส่วนตัว สมรสกับ วรัญญา เปรมเจริญ เมื่อปี พ.ศ. 2555 หลังทั้งคู่คบหาดูใจกันมาทั้งหมด 8 ปี มีบุตรฝาแฝด 2 คน ชื่อ น้องคริส กับ น้องเคท เกิดเมื่อ พ.ศ. 2556
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2539 | โปลิศจับขโมย |  | ช่อง 3 |
| 2540 | ล่าปีศาจ | หมวดแดนเมือง | ช่อง 3 |
| 2540 | รักดีดีมียม |  | ช่อง 3 |
| 2540 | ท่านชายกำมะลอ | เงี๊ยบ | ช่อง 5 |
| 2541 | ตามรักคืนใจ | อดิศร | ช่อง 3 |
| 2542 | สามี | ราม ลิ้มวัฒนาถาวรกุล | ช่อง 3 |
| 2542 | หอกระตุกขวัญ |  | ช่อง 3 |
| 2543 | แก้วกลางดง | ฟ้าลั่น | ช่อง 3 |
| 2543 | จ้าวไตรภพ |  | ช่อง 3 |
| 2543 | แม่ดอกกระถิน |  | ช่อง 3 |
| 2543 | สื่อรักภาษาใจ |  | ช่อง 7 |
| 2543 | รอยรักรอยอดีต | นิรุตติ์ | ช่อง 5 |
| 2544 | เขยบ้านนอก |  | ช่อง 3 |
| 2544 | กลิ่นสีและกาวแป้ง |  | ไอทีวี |
| 2545 | วัยร้ายเฟรชชี่ | อาจารย์อินทรีย์แดง (มิตร มหาการ) | ช่อง 3 |
| 2545 | เสื้อสีฝุ่น | บุญเกิน | ช่อง 3 |
| 2545 | ไฟล้างไฟ | หาญกล้า | ช่อง 3 |
| 2545 | จอมใจจอมแก่น |  | ช่อง 3 |
| 2546 | สามดรุณ | ดิถ | ช่อง 7 |
| 2547 | ท่านชายต้มยำกุ้ง | กำจร | ช่อง 3 |
| 2547 | วังน้ำวน | สินธู | ช่อง 3 |
| 2549 | วายร้ายยอดรัก | จตุพล | ช่อง 3 |
| 2549 | นางสาวสัปเหร่อ |  | ช่อง 3 |
| 2551 | สื่อรักชักใยอลวน | ฤทธิ์ | ช่อง 3 |
| 2551 | เซน…สื่อรักสื่อวิญญาณ ตอน ตัวตายตัวแทน | (รับเชิญ) | ช่อง 5 |
| 2553 | เพียงใจที่ผูกพัน | ยิ่งยศ | ช่อง 3 |
| 2554 | พิมมาลา | ทศกร | ช่อง 3 |
| 2557 | รอยรักหักเหลี่ยมตะวัน | ชินอิจิ | ช่อง 3 |
| 2561 | กาหลมหรทึก | เฮียเกา | ช่องวัน 31 |
| 2564 | บาปอยุติธรรม | ทศ | ช่อง 3 HD |
| 2565 | สาปซ่อนรัก | ชัยวัฒน์ (รับเชิญ) | ช่อง 3 HD |
| 2567 | น่าน ฟ้า ชลาลัย | เกื้อ | ช่อง 3 HD |
อัลบั้มเพลง > Joker Is ปี 2541 สังกัด Ohmygod Entertainment

นิสัยไม่ดี (3:24)
ฉันไม่โทษใคร (4:15)
My Book (3:51)
ชนะใจ (3:01)
เพื่อนคนสุดท้าย (3:21)
อยู่เพื่อรักเธอ (3:46)
เจ็บใจ (3:56)
ก็มันผิดไปแล้ว (4:02)
จะเป็นคนดี (2:20)
กลับบ้านไป (3:37)
พิธีกร

โจแรส เจาะเวลา ผ่ามิติ (2539 - 2541) (ช่อง 9)
Zoo เพื่อนรักสัตว์โลก (ช่อง 3)
แท็คทีม (ช่อง 5)
บางอ้อ (ช่อง 9)
เมืองไทย Like & Share ทุกวันอาทิตย์ เวลา 15.00 - 16.00 น. (ทางช่อง MCOT Family Number 14) (เริ่มวันอาทิตย์ที่ 17 มิถุนายน 2561)
ภาพยนตร์

แรงเป็นไฟละลายแค่เธอ (2539)
2499 อันธพาลครองเมือง (2540)
นางแบบ (2540)
ผลงานมิวสิควีดีโอ

พ.ศ. 2538 เพลง อยู่นานๆ ได้ไหม ของ ศรัณย่า ส่งเสริมสวัสดิ์ อัลบั้ม ศรัณย่า
พ.ศ. 2536 เพลง เพียงเท่านี้ ของ อินคา (วงดนตรี)
พ.ศ. 2537 เพลง เก็บมาซะ และ เส้นตรง ของ มอส ปฏิภาณ ปฐวีกานต์
ศูนย์การประชุมแห่งชาติสิริกิติ์

| ศูนย์การประชุมแห่งชาติสิริกิติ์ |
| --- | --- |

อาคารหลังปัจจุบัน
th
ที่ตั้ง: 60 ถนนรัชดาภิเษก แขวงคลองเตย เขตคลองเตย กรุงเทพมหานคร  ไทย
พิกัด: 13°43′26″N 100°33′33″E﻿ / ﻿13.723992°N 100.559224°E﻿ / 13.723992; 100.559224
เจ้าของ: กรมธนารักษ์ กระทรวงการคลัง
ผู้ดำเนินการ: บริษัท เอ็น.ซี.ซี. แมนเนจเม้นท์ แอนด์ ดิเวลลอปเม้นท์ จำกัด
เริ่มสร้าง: 1 พฤศจิกายน พ.ศ. 2532 - 29 สิงหาคม พ.ศ. 2534
สถาปนิก: นพดล ตันพิวัฒน์
พิธีเปิด: 29 สิงหาคม พ.ศ. 2534 (อาคารหลังเดิม) 15 ตุลาคม พ.ศ. 2565 (อาคารปัจจุบัน)
ปรับปรุง: 26 เมษายน พ.ศ. 2562 - 11 กันยายน พ.ศ. 2565
งบประมาณในการก่อสร้าง: 15,000 ล้านบาท
ที่นั่งแบบห้องเรียน: 3,564-3,888 ที่นั่ง
ที่นั่งแบบห้องประชุม: 36-144 ที่นั่ง
ห้องจัดเลี้ยง/ห้องบอลรูม: 2,640-3,120 ที่นั่ง
ที่นั่งแบบโรงละคร: 5,214-5,688 ที่นั่ง
พื้นที่ปิดล้อม
พื้นที่ทั้งหมด: 78,500 ตารางเมตร (845,000 ตารางฟุต)
พื้นที่โถงนิทรรศการ: 5,305–5,863 ตารางเมตร (57,100–63,110 ตารางฟุต) (8 ห้อง)
ห้องประชุมย่อย: 75–164 ตารางเมตร (810–1,770 ตารางฟุต) (50 ห้อง)
ห้องบอลรูม: 1,045–1,194 ตารางเมตร (11,250–12,850 ตารางฟุต) (4 ห้อง)
ที่จอดรถ: 3,000 คัน
ที่จอดรถจักรยาน: จุดจอดจักรยาน
ขนส่งมวลชน:  ศูนย์การประชุมแห่งชาติสิริกิติ์
เว็บไซต์
www.qsncc.com
ศูนย์การประชุมแห่งชาติสิริกิติ์ (อังกฤษ: Queen Sirikit National Convention Center - QSNCC) เป็นศูนย์ประชุมหลักของประเทศไทย ตั้งอยู่บนพื้นที่ของกรมธนารักษ์ กระทรวงการคลัง บริเวณถนนรัชดาภิเษก แขวงคลองเตย เขตคลองเตย กรุงเทพมหานคร ติดกับสวนเบญจกิติ การยาสูบแห่งประเทศไทย และใกล้กับสวนป่าเบญจกิติ บริหารโดยบริษัท เอ็น.ซี.ซี. แมนเนจเม้นท์ แอนด์ ดิเวลลอปเม้นท์ จำกัด ซึ่งปัจจุบันเป็นบริษัทย่อยของทีซีซี แอสเซ็ทส์ เป็นส่วนหนึ่งของโครงการพัฒนาย่านพระรามที่ 4 ของกลุ่มทีซีซี
ประวัติ > ภูมิหลัง

บทความหลัก: ศูนย์ประชุม § ในประเทศไทย
ในอดีต การประชุมต่าง ๆ ในประเทศไทย ส่วนใหญ่จะจัดขึ้นที่ศูนย์ประชุมภายในโรงแรมหรูในกรุงเทพมหานคร เนื่องจากประเทศไทยไม่มีศูนย์ประชุมอิสระหรือสิ่งอำนวยความสะดวกที่ให้บริการในระดับเดียวกับโรงแรม แต่หลังจากที่คณะกรรมการบริหารธนาคารโลกได้เลือกให้ประเทศไทยเป็นเจ้าภาพการประชุมประจำปีสภาผู้ว่าการธนาคารโลกและกองทุนการเงินระหว่างประเทศครั้งที่ 46 ณ กรุงเทพมหานคร รัฐบาลไทยจึงมีมติเมื่อเดือนพฤศจิกายน พ.ศ. 2532 ให้ก่อสร้างสถานที่จัดงานประชุมแห่งชาติที่ได้มาตรฐานสากลขึ้นเพื่อรองรับการประชุมครั้งสำคัญดังกล่าว โดยกำหนดรูปทรงทางสถาปัตยกรรมที่แสดงถึงเอกลักษณ์ความเป็นไทย และใช้เทคนิค "สร้างและออกแบบ" เพื่อให้ศูนย์ประชุมของชาติแห่งแรกสามารถก่อสร้างเสร็จทันตามกำหนดเวลา
ประวัติ > อาคารหลังแรก (พ.ศ. 2534–2562)

ศูนย์การประชุมแห่งชาติสิริกิติ์ตั้งอยู่บนพื้นที่ 53 ไร่ 15 ตารางวา ซึ่งอยู่ติดกับโรงงานยาสูบ โดยเริ่มก่อสร้างขึ้นเมื่อวันที่ 1 พฤศจิกายน พ.ศ. 2532 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงวางศิลาฤกษ์ก่อสร้างอาคารเมื่อวันที่ 27 กรกฎาคม พ.ศ. 2533 หลังจากนั้นมีนักออกแบบจำนวนมากกว่า 100 คน และคนงานก่อสร้างจำนวนมากกว่า 1,000 คน เข้าทำงานก่อสร้างในพื้นที่ เพื่อให้การก่อสร้างแล้วเสร็จทันตามกำหนดเวลา การก่อสร้างตัวอาคารแล้วเสร็จเมื่อวันที่ 30 มิถุนายน พ.ศ. 2534 หมายความว่าใช้เวลาเพียง 20 เดือน จากเดิมที่กำหนดไว้ 40 เดือน และใช้งบประมาณทั้งหมด 90 ล้านดอลลาร์สหรัฐ ซึ่งน้อยกว่าที่กำหนด ส่วนการตกแต่งภายในนั้นแล้วเสร็จหลังผ่านไปอีก 1 เดือนเศษ
ในวันพฤหัสบดีที่ 29 สิงหาคม พ.ศ. 2534 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินมาทรงประกอบพิธีเปิดศูนย์การประชุมแห่งชาติสิริกิติ์ และได้รับพระมหากรุณาธิคุณจากสมเด็จพระบรมราชชนนีพันปีหลวง พระราชทานพระราชานุญาตให้ใช้พระนามเป็นชื่อของศูนย์ประชุม เนื่องในโอกาสพระราชพิธีมหามงคลเฉลิมพระชนมพรรษา 5 รอบ 12 สิงหาคม 2535
ศูนย์การประชุมแห่งชาติสิริกิติ์จัดงานใหญ่ครั้งแรก คือ การประชุมสภาผู้ว่าการกองทุนการเงินระหว่างประเทศและธนาคารโลกครั้งที่ 46 โดยมีผู้เข้าร่วมประชุมมากกว่า 10,000 คน จาก 154 ประเทศ ในช่วงระหว่างวันที่ 1-15 ตุลาคม พ.ศ. 2534 จากนั้นศูนย์การประชุมแห่งชาติสิริกิติ์จึงถูกใช้จัดกิจกรรมต่าง ๆ โดยเฉพาะที่เกี่ยวข้องกับธุรกิจไมซ์ (MICE ย่อมาจาก Meeting, Incentive travel, Convention และ Exhibition) อย่างต่อเนื่อง
ประวัติ > อาคารหลังที่สอง (พ.ศ. 2565–ปัจจุบัน)

ภายหลังที่ บจก. เอ็น.ซี.ซี.ฯ ได้รับการต่อสัญญาบริหารและดำเนินกิจการศูนย์การประชุมแห่งชาติสิริกิติ์ บริษัทฯ จึงดำเนินการปรับปรุงศูนย์ฯ ครั้งใหญ่ โดยปิดอาคารตั้งแต่วันที่ 26 เมษายน พ.ศ. 2562 เพื่อดำเนินการรื้อถอนอาคารหลังเดิม และก่อสร้างอาคารหลังใหม่โดยขยายพื้นที่เพิ่มจำนวน 5 เท่า โดยใช้เวลาก่อสร้างรวมทั้งหมด 3 ปี
ศูนย์การประชุมแห่งชาติสิริกิติ์ในปัจจุบัน มีเป้าหมายเป็น "ที่สุดของพื้นที่จัดกิจกรรมที่สร้างแรงบันดาลใจให้กับทุกคน" (The Ultimate Inspiring World Class Event Platform for All) โดยมีการจัดสรรพื้นที่เพื่อครอบคลุมธุรกิจไมซ์ให้มากยิ่งขึ้น รวมถึงมีการพัฒนาพื้นที่ค้าปลีกเต็มรูปแบบสำหรับกลุ่มผู้รักสุขภาพ รองรับผู้ที่เข้ามาใช้บริการสวนเบญจกิติและสวนป่าที่อยู่ติดกัน
ศูนย์การประชุมแห่งชาติสิริกิติ์หลังใหม่กลับมาเปิดอย่างไม่เป็นทางการอีกครั้งเมื่อวันที่ 12 กันยายน พ.ศ. 2565 และเมื่อวันที่ 15 ตุลาคม พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมาทรงเปิดอาคารศูนย์การประชุมแห่งชาติสิริกิติ์หลังใหม่อย่างเป็นทางการ
การจัดสรรพื้นที่

อาคารปัจจุบันของศูนย์การประชุมแห่งชาติสิริกิติ์ ออกแบบโดยใช้สถาปัตยกรรมไทยร่วมสมัย โดยได้แรงบันดาลใจจากพระปฐมบรมราชโองการในพระบาทสมเด็จพระวชิรเกล้าเจ้าอยู่หัว "สืบสาน รักษา ต่อยอด" และลายผ้าไทยซึ่งปรากฏในฉลองพระองค์ของสมเด็จพระบรมราชชนนีพันปีหลวง
ภายในศูนย์ประชุม ประกอบด้วยโถงประชุมและนิทรรศการจำนวน 8 ฮอลล์, ห้องเพลนารีฮอลล์, ห้องบอลรูม, อีเวนต์ฮอลล์, ห้องประชุมย่อย, พื้นที่ค้าปลีก และร้านอาหาร โดยเป็นที่ตั้งของภัตตาคารเรด ล็อบสเตอร์ สาขาแรกในประเทศไทย และร้านคาเฟ่ % อะราบิกา ซึ่งเป็นสาขาแรกในโลกที่ตั้งอยู่ภายในพื้นที่ศูนย์ประชุม
งานที่จัดในศูนย์ประชุม > งานที่จัดหรือเคยจัดเป็นประจำอย่างน้อยปีละหนึ่งครั้ง

การประกวดนางสาวไทย
งานสัปดาห์หนังสือแห่งชาติ และงานมหกรรมหนังสือระดับชาติ
ไทยแลนด์เกมโชว์
คอมมาร์ท ไทยแลนด์
บ้านและสวนแฟร์ (พ.ศ. 2543 - 2545)
พิธีประสาทปริญญาบัตร ของ มหาวิทยาลัยอัสสัมชัญ
พระราชพิธีประทานปริญญาบัตร ของ มหาวิทยาลัยสยาม
งานที่จัดในศูนย์ประชุม > คอนเสิร์ต > พ.ศ. 2554

21–27 ธันวาคม – คาราบาว นิว เยียร์ เอกซ์โป
งานที่จัดในศูนย์ประชุม > คอนเสิร์ต > พ.ศ. 2560

6 พฤษภาคม – Magic Moment เพลงรักของดี้ ดนตรีของแต๋ง (นิติพงษ์ ห่อนาค, ภูษิต ไล้ทอง)
งานที่จัดในศูนย์ประชุม > คอนเสิร์ต > พ.ศ. 2565

29–30 ตุลาคม – T-Pop Concert Fest
17–18 ธันวาคม – โฟร์อีฟเดอะเฟิสต์คอนเสิร์ต เฟรนด์แอนด์แฟมิลี่
งานที่จัดในศูนย์ประชุม > คอนเสิร์ต > พ.ศ. 2566

27 พฤษภาคม – The Legend of Danuphol Kaewkan
งานที่จัดในศูนย์ประชุม > คอนเสิร์ต > พ.ศ. 2567

25–26 พฤษภาคม – สาว สาว สาว ประตูใจ คอนเสิร์ต
23 พฤศจิกายน – อิแมจินดรากอนส์ ลูมเวิลด์ทัวร์
งานที่จัดในศูนย์ประชุม > งานอื่น ๆ

การประชุมประจำปีสภาผู้ว่าการธนาคารโลกและกองทุนการเงินระหว่างประเทศ พ.ศ. 2534 และ พ.ศ. 2569
การประชุมเอเปค ปี 2003 และ 2022
การประกวดนางงามจักรวาล 1992
12 พฤษภาคม พ.ศ. 2567 – งานประกาศผลรางวัลนาฏราช ครั้งที่ 15
17 พฤษภาคม พ.ศ. 2567 – การประชุมใหญ่สามัญของสหพันธ์ฟุตบอลนานาชาติ (ฟีฟ่าคองเกรส) ครั้งที่ 74 และการลงคะแนนคัดเลือกเจ้าภาพฟุตบอลโลกหญิง 2027
ทักก้า สแปลช
การเดินทาง

รถไฟฟ้ามหานคร สายเฉลิมรัชมงคล สถานีศูนย์การประชุมแห่งชาติสิริกิติ์ เชื่อมต่อกับอาคารศูนย์ประชุมที่ชั้น LG
รถโดยสารประจำทาง ขสมก. สาย 136 185 501 (เสริม), ไทยสมายล์บัส สาย 71 3-54
ระเบียงภาพ

โถงเชื่อมต่อจากด้านหน้าเข้าสู่ภายในศูนย์ประชุม (อาคารหลังเดิม)
ทางเดินเชื่อมระหว่างห้องเพลนารีฮอลล์กับห้องบอลรูม (อาคารหลังเดิม)
โถงนิทรรศการในชั้น LG ในตอนที่จัดการประชุมเอเปค 2022
งานสัปดาห์หนังสือแห่งชาติ ปี พ.ศ. 2566
แหล่งข้อมูลอื่น

ภาพถ่ายทางอากาศของ ศูนย์การประชุมแห่งชาติสิริกิติ์
เว็บไซต์อย่างเป็นทางการ
แผนที่และภาพถ่ายทางอากาศของ ศูนย์การประชุมแห่งชาติสิริกิติ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′26″N 100°33′33″E﻿ / ﻿13.723992°N 100.559224°E﻿ / 13.723992; 100.559224
| ด ค กศูนย์ประชุมและศูนย์แสดงสินค้าในประเทศไทย |
| --- | --- |
กรุงเทพมหานคร และปริมณฑล:  หอประชุมกองทัพเรือ  ไบเทคบุรี  พารากอน ฮอลล์  ศูนย์ประชุมในเครือเซ็นทรัล  ศูนย์วัฒนธรรมแห่งประเทศไทย  ศูนย์การประชุมแห่งชาติสิริกิติ์  อิมแพ็ค เมืองทองธานี  มหิดลสิทธาคาร  ทรู ไอคอน ฮอลล์  ยูโอบีไลฟ์  วัน แบงค็อก ฟอรัม 
ภูมิภาคอื่น:  ศูนย์ประชุมและแสดงสินค้านานาชาติเชียงใหม่  ศูนย์ประชุมและแสดงสินค้านานาชาติขอนแก่น  ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์  ศูนย์ประชุมอเนกประสงค์กาญจนาภิเษก มหาวิทยาลัยขอนแก่น  ศูนย์ประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 มหาวิทยาลัยมหาสารคาม  ศูนย์ประชุมพีช 
ศูนย์การประชุมแห่งชาติสิริกิติ์หลังแรก
ด้านข้างอาคารหลังการปรับปรุง
รายาอูงู

| รายาอูงู> รายาแห่งปตานีดารุสซาลาม |
| --- | --- |
ครองราชย์: พ.ศ. 2167 - 2178 (11 ปี)
ก่อนหน้า: รายาบีรู
ถัดไป: รายากูนิง
รายามูดา: รายากูนิง
เบินดาฮารา: เบินดาฮารา อาเยาะห์ดาโต๊ะตัรนัม
เปอร์ไมซูรีอากงแห่งรัฐสุลต่านปะหัง 
อัครมเหสี: พ.ศ. 2135 - 2157 (22 ปี)
ปาดูกา ชาห์อาลัม แห่งสมาพันธรัฐปาตานี 
ดำรงพระยศ: พ.ศ. 2172 - 2178 (6 ปี)
เบินดาฮารา: เบินดาฮารา ดาโต๊ะจรัคคิน (ดาโต๊ะเบอซาร์)

สวรรคต: พ.ศ. 2178 กรือเซะ
คู่อภิเษก: สุลต่านอับดุลฆอฟูร์ มูฮิยยุดดีน ชาห์แห่งรัฐปะหัง พระองค์ที่ 12 (สมรส พ.ศ. 2128 - 2157)
พระธิดา: รายากูนิง
ราชวงศ์: ศรีวังสา
พระราชบิดา: สุลต่านมันซูร์ ชาห์
ศาสนา: อิสลาม นิกายซุนนี
รายาอูงู หรือ ราชินีอูงู (มลายู: Raja Ungu; راج اوڠو)  เป็นพระประมุขของรัฐสุลต่านมลายูปาตานี รัชกาลที่ 8 ในราชวงศ์ศรีวังสา  เสด็จขึ้นครองราชย์ต่อจาก รายาบีรู พระเชษฐภคินีของพระองค์ตั้งแต่ปี พ.ศ. 2167 - พ.ศ. 2178.  รายาอูงู ในภาษามาเลย์หมายถึง ราชินีสีม่วง รายาอูงูเป็นพระราชธิดาพระองค์ที่ 3 ในสุลต่านมันซูร์ ชาห์แห่งรัฐปาตานี.  พระองค์ทรงเป็นพระราชสวามีของสุลต่านอับดุลฆอฟูร์ มูฮิยยุดดีน ชาห์แห่งรัฐปะหัง และทรงมีพระธิดา พระนามว่า "รายากูนิง หรือ เจ้าหญิงสีเหลือง"  ซึ่งพระราชธิดาพระองค์นี้จะทรงเสด็จขึ้นครองราชย์สืบต่อจากพระองค์ในภายภาคหน้า.
พระราชประวัติ

เมื่อครั้งที่รายาอูงูทรงเจริญชันษาแล้ว รายาฮีเยา ซึ่งเป็นพระขนิษฐาของพระองค์ขณะนั้นเพิ่งเสด็จขึ้นครองราชย์เป็นปฐมราชินีแห่งอาณาจักรปาตานี ในปี พ.ศ. 2127. 
และในปี พ.ศ. 2128 รายาฮีเยาเห็นสมควรให้รายาอูงูทรงอภิเษกสมรสกับเจ้าชายอับดุลฆอฟูร์ ซึ่งเป็นพระราชโอรสที่ประสูติจากนางสนมในสุลต่านอับดุลกาดีร์ อาลาอุดดีน ชาห์แห่งรัฐปะหัง เพื่อเป็นการสร้างความสัมพันธ์กับรัฐเพื่อนบ้านทางตอนใต้ที่มีพรมแดนติดกับปาตานี เช่น รัฐปะหัง.
อย่างไรก็ตามในเวลาต่อมา เจ้าชายอับดุลฆอฟูร์ได้รับการสนับสนุนจากรายาอูงูและพระเชษฐาภคินี ในการยึดอำนาจจากพระอนุชาต่างมารดาที่ประสูติจากพระมเหสีแต่ยังทรงพระเยาว์ คือ สุลต่านอะห์หมัด ชาห์ที่ 2 แห่งรัฐปะหัง  ส่งผลให้เจ้าชายอับดุลฆอฟูร์ตัดสินใจทำการรัฐประหารพระอนุชาในปี พ.ศ. 2135 และสถาปนาขึ้นเป็นเจ้าผู้ครองนครพระองค์ที่ 12 เฉลิมพระนามว่า"สุลต่านอับดุลฆอฟูร์ มูฮิยยุดดีน ชาห์แห่งรัฐปะหัง"  พร้อมกับแต่งตั้งรายาอูงูขึ้นเป็น "เปอร์ไมซูรีอากง (มเหสี)"  สุลต่านจึงมีพระองค์อยู่เคียงข้าง ทรงคอยให้คำปรึกษาต่างๆในระหว่างที่ออกว่าราชการต่อหน้าบรรดาขุนนางในท้องพระโรง.
กาพย์เห่เรือ

กาพย์เห่เรือ เป็นคำประพันธ์ประเภทหนึ่ง แต่งไว้สำหรับขับร้องเห่ในกระบวนเรือ โดยมีทำนองเห่ที่สอดคล้องกับจังหวะการพายของฝีพาย ว่าช้า หรือเร็ว มักจะมีพนักงานขับเห่หนึ่งคนเป็นต้นเสียง และฝีพายคอยร้องขับตามจังหวะ
คำประพันธ์

กาพย์เห่เรือนั้น ใช้คำประพันธ์ 2 ชนิดด้วยกัน นั่นคือ กาพย์ยานี 11 และโคลงสี่สุภาพ เรียงร้อยกันในลักษณะที่เรียกว่า กาพย์ห่อโคลง โดยมักขึ้นต้นด้วยโคลง 1 บท แล้วตามด้วยกาพย์ยานี เรื่อยไป จนจบตอนหนึ่ง ๆ เมื่อจะขึ้นตอนใหม่ ก็จะยกโคลงสี่สุภาพมาอีกหนึ่งบท แล้วตามด้วยกาพย์จนจบตอน เช่นนี้สลับกันไป
กาพย์เห่เรือที่เก่าแก่ที่สุด ที่พบในเวลานี้ คือ กาพย์เห่เรือในเจ้าฟ้าธรรมธิเบศร์ (เจ้าฟ้ากุ้ง) ในรัชกาลพระเจ้าอยู่หัวบรมโกศ สมัยอยุธยาตอนปลาย ทรงแต่งไว้ 2 เรื่อง คือบทเห่ชมเรือ ชมปลา ชมไม้ และชมนก มีลักษณะเป็นเหมือนนิราศ กับอีกเรื่องหนึ่ง คือเรื่องกากี
สันนิษฐานกันว่ากาพย์เห่เรือ เดิมคงจะแต่งเพื่อขับเห่กันเมื่อเดินทางไกลในแม่น้ำลำคลอง แต่ในภายหลังคงมีแต่เจ้านายหรือพระราชวงศ์ชั้นสูง และสุดท้ายมีใช้แต่ในกระบวนเรือของพระเจ้าแผ่นดินเท่านั้น
กาพย์เห่เรือไม่สู้จะนิยมประพันธ์กันมากนัก เนื่องจากถือเป็นคำประพันธ์สำหรับใช้ในพิธีการ คือ ในกระบวนเรือหลวง หรือกระบวนพยุหยาตราชลมารค ไม่นิยมใช้ในพิธีหรือสถานการณ์อื่นใด การแต่งกาพย์เห่เรือจึงมักแต่งขึ้นสำหรับที่จะใช้เห่เรือจริง ๆ ซึ่งในแต่ละรัชกาล มีการเห่เรือเพียงไม่กี่ครั้งเท่านั้น
กาพย์เห่เรือที่ปรากฏจนถึงปัจจุบัน

กาพย์เห่เรือ พระนิพนธ์ ในเจ้าฟ้าธรรมธิเบศร์ นิยมใช้เห่ในกระบวนเรือหลวงจนถึงปัจจุบัน
กาพย์เห่เรือ พระราชนิพนธ์ ในพระบาทสมเด็จพระพุทธเลิศหล้านภาลัย (ชมเครื่องคาวหวาน และผลไม้)
กาพย์เห่เรือ พระราชนิพนธ์ ในพระบาทสมเด็จพระจุลจอมเกล้าเจ้าอยู่หัว (ชมสวน ชมนก ชมไม้ และชมโฉม)
กาพย์เห่เรือ พระนิพนธ์ ในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (ชมเรือ)
กาพย์เห่เรือ พระราชนิพนธ์ ในพระบาทสมเด็จพระมงกุฎเกล้าเจ้าอยู่หัว (ชมเรือ ชมพระนคร ชมปลา เห่ครวญ เป็นต้น)
กาพย์เห่เรือ พระนิพนธ์ ในพระราชวรวงศ์เธอ กรมหมื่นพิทยาลงกรณ์ (ทรงพระนิพนธ์ถวายพระบาทสมเด็จพระปกเกล้าเจ้าอยู่หัว ในพระราชพิธีทรงเปิดสะพานปฐมบรมราชานุสรณ์)
กาพย์เห่เรือ นิพนธ์ โดย นายฉันท์ ขำวิไล ในวาระฉลอง 25 พุทธศตวรรษ
กาพย์เห่เรือ นิพนธ์ โดย นายหรีด เรืองฤทธิ์ ในวาระฉลอง 25 พุทธศตวรรษ
ฟุตบอลชิงแชมป์สโมสรโลก 2018 นัดชิงชนะเลิศ

การแข่งขัน ฟุตบอลชิงแชมป์สโมสรโลก 2018 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2018, เป็นทัวร์นาเมนต์ฟุตบอลที่เป็นเจ้าภาพโดย ประเทศสหรัฐอาหรับเอมิเรตส์. ครั้งนี้เป็นนัดชิงชนะเลิศครั้งที่ 15 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากสเปน เรอัลมาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากยูเออี อัล-ไอน์, เป็นตัวแทนเจ้าภาพในฐานะทีมชนะเลิศของ ยูเออี โปร-ลีก. จะลงเล่นที่ ซาเหย็ด สปอร์ตส์ ซิตี สเตเดียม ในเมือง อาบูดาบี เมื่อวันที่ 22 ธันวาคม พ.ศ. 2561.
เส้นทางสู่นัดชิงชนะเลิศ

|  เรอัลมาดริด |  เรอัลมาดริด | ทีม |  อัล-ไอน์ |  อัล-ไอน์ |
| --- | --- | --- | --- | --- |
| คู่แข่งขัน | ผล | ฟุตบอลชิงแชมป์สโมสรโลก 2018 | คู่แข่งขัน | ผล |
| บาย | บาย | รอบแรก |  ทีม เวลลิงตัน | 3–3  (ต่อเวลา) (4–3 p) |
| บาย | บาย | รอบสอง |  เอสเปรันเซ เด ตูนิส | 3–0 |
|  คาชิมะ แอนต์เลอส์ | 3–1 | รอบรองชนะเลิศ |  ริเบร์เปลต | 2–2  (ต่อเวลา) (5–4 p) |
นัด > รายละเอียด

22 ธันวาคม พ.ศ. 2561
20:30 GST
| เรอัลมาดริด  | 4–1 |  อัล-ไอน์ |
| --- | --- | --- |
| โมดริช  14' โยเรนเต  60' ราโมส  79' นาเดอร์  90+1' (เข้าประตูตัวเอง) | รายงาน | ชิโอะตะนิ  86' |
ผู้ชม: 40,696 คน
ผู้ตัดสิน: แจร์ มาร์รูโฟ (สหรัฐ)
| --- | --- |
             เรอัลมาดริด :              อัล-ไอน์ 
| --- | --- |
 ผู้เล่นยอดเยี่ยมประจำนัด:  มาร์โกส ยอเรนเต (เรอัลมาดริด) ผู้ช่วยผู้ตัดสิน:  Frank Anderson (สหรัฐ)  Corey Rockwell (สหรัฐ)  ผู้ตัดสินที่สี่:  Wilton Sampaio (บราซิล)  ผู้ช่วยผู้ตัดสินสำรอง:  Zakhele Siwela (แอฟริกาใต้)  ผู้ช่วยผู้ตัดสินวิดีโอ:  Danny Makkelie (เนเธอร์แลนด์)  Assistant video assistant referee:  Mark Geiger (สหรัฐ)  Bruno Boschilia (บราซิล)  Mauro Vigliano (อาร์เจนตินา):  ข้อมูลในการแข่งขัน 90 นาที  ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ  ตัดสินด้วยการดวลลูกจุดโทษ เพื่อหาผู้ชนะ  รายชื่อผู้เล่นตัวสำรองมีได้สูงสุดถึง 12 คน  การเปลี่ยนตัวผู้เล่นมีจำนวนสูงสุดได้ถึง 3 คนในช่วง 90 นาที, แต่สามารถเปลี่ยนตัวผู้เล่นคนที่สี่ได้ในช่วงต่อเวลาพิเศษ.
แหล่งข้อมูลอื่น

เว็บไซต์ทางการ
| ด ค กฟุตบอลชิงแชมป์สโมสรโลก |
| --- | --- | --- |
 ก่อนหน้า: อินเตอร์คอนติเนนทัลคัพ (1960–2004)  เกี่ยวข้อง: ฟีฟ่าอินเตอร์คอนติเนนทัลคัพ (2024–) 
| ฤดูกาล |  2000 บราซิล  2001 สเปน  2005 ญี่ปุ่น  2006 ญี่ปุ่น  2007 ญี่ปุ่น  2008 ญี่ปุ่น  2009 สหรัฐอาหรับเอมิเรตส์  2010 สหรัฐอาหรับเอมิเรตส์  2011 ญี่ปุ่น  2012 ญี่ปุ่น  2013 โมร็อกโก  2014 โมร็อกโก  2015 ญี่ปุ่น  2016 ญี่ปุ่น  2017 สหรัฐอาหรับเอมิเรตส์  2018 สหรัฐอาหรับเอมิเรตส์  2019 กาตาร์  2020 กาตาร์  2021 สหรัฐอาหรับเอมิเรตส์  2022 โมร็อกโก  2023 ซาอุดิอาระเบีย  2025 สหรัฐ  2029 รอประกาศ   |  |
| นัดชิงชนะเลิศ |  2000  2001  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2025  |  |
| ผู้เล่น |  2000  2001  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  |  |
| การคัดเลือก |  เอเอฟซีแชมเปียนส์ลีก  ซีเอเอฟแชมเปียนส์ลีก  คอนคาแคฟแชมเปียนส์ลีก  โกปาลีเบร์ตาโดเรส  โอเอฟซีแชมเปียนส์ลีก  ยูฟ่าแชมเปียนส์ลีก  |  |
| สถิติ |  รางวัล  ผู้ประกาศข่าว  ผู้ทำประตู  แฮตทริก  Historical table  ผู้เข้าร่วม  บันทึกและสถิติ  ผู้จัดการทีมชนะเลิศ  สโมสรแชมป์โลก  |  |
ลูกชิ้นปลา

ลูกชิ้นปลา เป็นอาหารประเภทลูกชิ้นที่ทำจากเนื้อปลา และ แป้ง ส่วนใหญ่ทำเป็นทรงกลม แต่ก็มีรูปทรงอื่น ๆ เช่น ทรงเหมือนถั่ว หรือทรงสี่เหลี่ยม เป็นต้น พบได้ในหลายท้องถิ่นตามที่ต่าง ๆ บนโลก โดยแต่ละที่มีความแตกต่างกันไป
ลูกชิ้นปลาจากในแต่ละท้องถิ่น > ลูกชิ้นปลาในเมืองเวินโจว

ลูกชิ้นปลาเป็นอาหารขึ้นชื่ออย่างหนึ่งของเวินโจว  มีความแตกต่างจากลูกชิ้นปลาทั่ว ๆ ไป ตรงที่ทำเป็นก้อนยาวที่ไม่เป็นรูปร่างชัดเจน มีสีออกขาวโปร่งแสง
มักใช้ปลาจวดสดเป็นส่วนประกอบหลัก เอาก้างปลาออก แล้ว หั่นเป็นเส้นบาง ๆ ใช้มีดขูดปลาเป็นชิ้น ๆ แช่ด้วย เหล้า, เกลือ และ ผงชูรส สักครู่ ใส่แป้งแล้วผสมขิงกับต้นหอมให้เข้ากัน แล้วนวดด้วยมือ ปรุงจนเนื้อปลายืดหยุ่นเต็มที่ เมื่อใส่ลงในหม้อให้ใช้นิ้วบีบปลาเป็นก้อนยาวแล้วหย่อนลงในน้ำเดือดที่ปรุงไว้ล่วงหน้าสามารถรับประทานได้จนโปร่งแสงและลอยตัว เวลารับประทานให้เติมน้ำซุปต้นตำรับลงในหม้อพร้อม น้ำส้มสายชูหมักข้าว ต้นหอมสับ และ พริกไทย เพื่อขจัดกลิ่นคาว จะทำเป็นซุปอย่างเดียวก็ได้ หรือมักทำเป็นบะหมี่ลูกชิ้นปลาหรือผงลูกชิ้นปลาแห้งก็ได้ ในปี 1998 "ลูกชิ้นปลาเวินโจว" ถูกกำหนดให้เป็น "ขนมจีนที่มีชื่อเสียง" (中華名小吃)
ลูกชิ้นปลาจากในแต่ละท้องถิ่น > ลูกชิ้นปลาในมณฑลหูเป่ย์

มณฑลหูเป่ย์มีแม่น้ำและทะเลสาบมากมายและผลิตปลาน้ำจืดจำนวนมาก ดังนั้นการทำลูกชิ้นปลาจึงเป็นที่นิยมอย่างมากโดยเฉพาะในช่วงเทศกาลมักจะมีลูกชิ้น ปลา อยู่บนโต๊ะเกือบทุกครั้ง โดยทั่วไป ลูกชิ้นปลาที่ดีจะทำโดยใช้ปลาแบมบูซ่า แต่ก็สามารถทำกับ ปลาเฉา ปลาซ่ง ปลาลิ่น ฯลฯ วิธีทำคือใช้มีดขูดเนื้อปลาออก สับเนื้อแล้วผสมกับ แป้ง มันหมู ไข่ขาว ฯลฯ ใส่เกลือ ต้นหอม และน้ำขิงลงไปคนให้เข้ากันเป็นระยะเวลาหนึ่ง ถ้าลูกชิ้นลอยน้ำได้ แปลว่าเนื้อปลาทำเสร็จแล้ว ถ้าสำเร็จก็นำลูกชิ้นใส่หม้อน้ำเย็นแล้วต้มให้เป็นลูกชิ้นได้
ลูกชิ้นปลาจากในแต่ละท้องถิ่น > ลูกชิ้นปลาในญี่ปุ่น

ที่ญี่ปุ่นลูกชิ้นปลาเรียกว่า สึมิเระ อาจทำมาจากปลาอิวาชิ, ปลาอาจิ, ปลาซัมมะ, ปลานกกระจอก เป็นต้น นอกจากนี้แล้วยังมีอาหารที่ทำจากเนื้อปลาปั้นเป็นก้อนที่เรียกว่า สึกุเนะ แต่ว่าสึกุเนะไม่จำเป็นต้องเป็นเนื้อปลาเสมอไป อาจทำจากเนื้อไก่ได้ด้วย
ลูกชิ้นปลาจากในแต่ละท้องถิ่น > ลูกชิ้นปลาในไทย

ลูกชิ้นปลายังสามารถพบได้ในอาหารไทย มักทอดหรือย่างเป็นของว่าง บางครั้งลูกชิ้นปลาก็นำมาปรุงในแกง เช่น แกงเขียวหวาน เรียกว่า "แกงเขียวหวานลูกชิ้นปลา"
ลูกชิ้นปลาจากในแต่ละท้องถิ่น > ลูกชิ้นปลาในยุโรปเหนือ

อาหารลูกชิ้นปลายังพบได้ในประเทศในยุโรปเหนือ เช่น สวีเดน นอร์เวย์ ลูกชิ้นปลาท้องถิ่นมักขายเป็นกระป๋อง ในสวีเดนลูกชิ้นปลาจะเสิร์ฟพร้อมกับมันบดหรือข้าวและยี่หร่า ในขณะที่ในนอร์เวย์มักจะเสิร์ฟพร้อมกับมันฝรั่งและซอสเบชาแมล
บะหมี่ลูกชิ้นปลาเวินโจว
ซุปลูกชิ้นปลาหูเป่ย์
เมืองกะปังปาสู

เมืองกะปังปาสู หรือ ราชอาณาจักรกูบังปาซูดารุลกียัม (มลายู: کراجاءن کوبڠ ڤاسو دار القيام, Kerajaan Kubang Pasu Darul Qiyam) เป็นอดีตอาณาจักรมลายูที่ตั้งอยู่ในคาบสมุทรมลายูตอนเหนือ อาณาจักรนี้ก่อตั้งขึ้นใน ค.ศ. 1839 เพื่อเป็นเกียรติแก่ตุนกู อานุม สมาชิกขุนนางไทรบุรี (เกอดะฮ์) หลังรื้อฟื้นความสัมพันธ์ทางการทูตระหว่างไทรบุรีกับสยามในช่วง เปอรังมูซุฮ์บีซิก ("สงครามศัตรูกระซิบ") ใน ค.ศ. 1821 ตัวอาณาจักรมีกษัตริย์ปกครองสองพระองค์ ก่อนที่จะกลับไปรวมกับไทรบุรีใน ค.ศ. 1864
ดูเพิ่ม

เมืองสตูล อาณาจักรมลายูอีกแห่งที่เกิดในช่วงการแบ่งแยกเมืองไทรบุรี (เกอดะฮ์)
รายชื่อราชวงศ์มุสลิมนิกายซุนนี
บรรณานุกรม

Hasfiza (2011), Tengku Anom Raja Kubang Pasu di Negeri Kedah Mangkat, BHplus, คลังข้อมูลเก่าเก็บจากแหล่งเดิมเมื่อ 2017-11-09, สืบค้นเมื่อ 2021-01-02
Izham Nayan (2014), Tunku Anom Berkorban Demi Kedah, Izhamnayan
John, Elizabeth (2009), Tunku Anom a freedom fighter, War Story
Memori Kedah (2017), Makam Tunku Anum Paduka Raja Jambangan Di Kampung Raja Pulau Pisang, Perbandanan Perpustakaan Awam Kedah
Pen Biru (2016), Makam Tunku Anom, Pen Biru
Putera Mu'iz (2013), Tunku Anum, Raja Kubang Pasu Darul Qiyam, Syabab
Suzalina Halid (2015), Sultan Kubang Pasu, BHplus
ราชอาณาจักรเบอซุตดารุลอีมัน

ราชอาณาจักรเบอซุตดารุลอีมัน (มลายู: كراجأن بسوت دارالايمان, Kerajaan Besut Darul Iman) เป็นอาณาจักรมลายูที่ตั้งอยู่ที่ชายฝั่งตะวันออกเฉียงเหนือของคาบสมุทรมลายูในอดีต ปัจจุบันคืออำเภอเบอซุตและพื้นที่ส่วนใหญ่ของอำเภอเซอตียู รัฐตรังกานู อาณาจักรนี้ก่อตั้งขึ้นใน ค.ศ. 1780 หลังการครองราชย์เป็นราจาปาเล็มบังเบอซุตของเติงกู กาดีร์ เจ้าชายรัฐตรังกานู โดยราชวงศ์ปาเล็มบังสายตระกูลของขุนนางรัฐตรังกานูยังคงครองราชย์ในดินแดนนี้ก่อนที่จะรวมกับรัฐตรังกานูใน ค.ศ. 1899